Oudtshoorn UCC se 180ste feesvieringe ’n reuse sukses! - DieHoorn
Oudtshoorn UCC se 180ste feesvieringe ’n reuse sukses!
Eerw Johannes Muggels (regs) verwelkom eerw Leon Klate (Pniel UCC) wat die diens behartig het.
Oudtshoorn UCC se orrel-sus­ters, Ilca Ewerts (links) en Sue-Lanya Ewerts, wat die diens begelei het.
Die Oudtshoorn United Congregatio­nal-kerk het die afgelope naweek sy 180ste verjaarsdag met groot sukses gevier. Hierdie allemintige prestasie het reeds verlede jaar al afgeskop met verskeie funksies soos die veelbespro­ke Kultuuraand en 5 km-pretloop wat ook ten bate van die kerk se verjaarsdag gehou was.
Volgens Henry Booysen (fees­koör­dineerder) kan die algehele sukses van die feesvieringe toegeskryf word aan maandelange sorgvuldige beplanning en die toegewydheid van die reëlings­komitee.
“Dit is nie aldag dat ’n kerk 180 jaar oud word nie, en daarom het ons besluit om hierdie jaar ons kerk se verjaarsdag ekstra spesiaal te maak.
“Dit was voorwaar ’n groot voorreg om deel te kon wees van die vele verrigtinge en daarom verdien alle betrokke rolspelers ’n pluimpie. Alle eer en glorie aan ons Hemelse Vader vir n geseënde naweek.”
Die feesprogram het verlede Maan­dag begin met ’n voorbiddingsessie by die kerk wat gehou is om die verrigtinge vir die week amptelik te open.
Woensdagaand het gemeentelede heerlik saam gekuier met onder andere humoristiese staaltjies wat gedeel is tesame met verskeie sosiale aktiwiteite waaraan almal kon deelneem.
Heerlike etes soos potjiekos, kerrie­vis en “brawn” is Vrydagaand te koop aangebied met die basaar en traditionele feesontbyt wat die Saterdag­oggend plaas gevind het.
“Dit was ’n riem onder die hart om soveel mense van ander kerkgemeentes by ons basaar te kon ontvang,” sê Booysen. “Almal was dit eens dat hulle die feestelike atmosfeer verskriklik baie geniet het en veral die kleintjies kon nie genoeg kry van die springkasteel nie.”
Vanjaar se ere-fees en konferensiediens is deur besoekende eerw Leon Klate van Pniel United Congregational Church gelei.
“Toe Oudtshoorn UCC my geskakel het om die diens te lei was ek aanvanklik baie huiwerig om in te stem omdat ek nie heeltemal seker was of ek die regte persoon vir die taak was nie,” sê Klate. “Eers na konsultasie met my eie kerk se raadslede en raadpleging met God het ek tot die oortuiging gekom dat ek wel geroep was om hierdie diens te lei. Dit was voorwaar ’n groot eer vir my en my familie om te kon deel hê aan die feesvieringe van ’n kerk met so ’n ryke geskiedenis en tradisie.”
Klate het ook die boomplantseremonie behartig waartydens ’n boom deur die kerk se twee oudste gemeentelede, Petrus
Manewil en Katriena Titus, geplant is.
• Oudtshoorn UCC wil graag die brëe gemeenskap bedank vir hul ongelooflike ondersteuning en hoop om hulle volgende jaar weer met ope arms te ontvang.
Die gemeente se twee oudste lidmate, Petrus Manewil en Katrien Titus, plant saam ’n boom in die tuin van die kerk ter viering van Oudtshoorn United Congregational Church se 180ste bestaansjaar.
Die gekombineerde kore van Oudtshoorn UCC, Toekomsrus UCC, Bongulethu UCC, Bridgton UCC, St Simon’s Anglican Church en Weyers Memorial UCC het onder leiding van koorleier Aubrey van Wyngaardt tydens die feesdiens opgetree.
Oudtshoorn UCC Juniorkoor het bekoor onder leiding van Shirleen le Roux.
Daar is fees gevier…
’n Lekker potjie dominoes
Ietsie op die kole
Katolieke kerk groet biskop
POUS Franciskus, hoof van die Katolieke Kerk, het Maandag, 2 Julie 2018, die bedanking aanvaar van Francisco de Gouveia,...
Oudtshoorniet maak gebied by die NA Smit-swembad skoon
‘n Besorgde inwoner van Oudtshoorn het ‘n brief aan Die Hoorn gestuur waarin hy ’n mede-Oudtshoorniet, Esau Olckers, bedank...
“HOU Christus sentraal.” Dit was die boodskap van past Win­ston Ellman van die AGS De Rust-gemeente tydens ’n inseëningsdiens...
15de bestaanjaar op Oudtshoorn gevier met Songs of Paradise Deur Garnett Wicomb DIE 14de EdenFM Songs of Paradise is...
Wes-Kaapse Gemeenskapskas en Oudtshoorn Munisipaliteit vat hande
Die Wes-Kaapse Gemeenskapskas het verlede week in samewerking met die Oudtshoorn Munisipaliteit verskeie produkte soos babaroom en baba-afveelappies aan...
Jong Prins Alberters leer oor padveiligheid
’N JUNIOR Verkeersopleidingsentrum is op 20 April in Prins Albert geopen. Junior Verkeersopleidingsentrums is ’n inisiatief van die Road...
Aardverwarming is ’n feit!Wyk 13 op 23 Mei stembus toe